ᱠᱩᱥᱴᱤᱭᱟ ᱦᱚᱱᱚᱛ

ᱠᱩᱥᱴᱤᱭᱟ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱫᱟᱹᱠᱷᱤᱱ-ᱯᱟᱹᱪᱷᱤᱢ ᱠᱷᱩᱞᱱᱟ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ ᱱᱚᱣᱭᱟ ᱠᱷᱚᱸᱰ ᱨᱮ  ᱢᱤᱴᱴᱟᱱᱜ ᱤᱥᱞᱟᱢᱤ ᱵᱤᱥᱥᱚᱵᱤᱫᱫᱟᱞᱚᱭ ᱦᱚᱸ ᱢᱮᱱᱟᱜ-ᱟ᱾
ᱱᱟᱜᱟᱢ
ᱠᱩᱥᱴᱤᱭᱟ ᱦᱚᱱᱚᱛ ᱨᱮᱭᱟᱜ ᱥᱩᱢᱩᱝ ᱑,᱖᱒᱑,᱑᱕ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ᱾ ᱱᱚᱣᱭᱟ ᱩᱛᱟᱹᱨ ᱫᱚ ᱨᱟᱡᱽᱥᱟᱦᱤ, ᱱᱟᱴᱚᱨ ᱟᱨ ᱯᱟᱵᱱᱟ, ᱫᱟᱹᱠᱷᱤᱱ ᱫᱚ ᱪᱩᱣᱟᱰᱟᱝᱜᱟ ᱟᱨ ᱡᱷᱤᱱᱟᱭᱫᱚᱦ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱨᱟᱡᱽᱵᱟᱲᱤ ᱦᱚᱱᱚᱛ ᱟᱨ ᱯᱟᱹᱪᱷᱤᱢ ᱫᱚ ᱢᱮᱦᱮᱨᱯᱩᱨ ᱦᱚᱱᱚᱛ ᱟᱨ ᱵᱷᱚᱨᱚᱛ ᱨᱮᱭᱟᱜ ᱯᱚᱪᱷᱤᱢ ᱵᱟᱸᱜᱽᱞᱟ ᱱᱟᱠᱷᱟ ᱢᱮᱱᱟᱜ-ᱟ᱾ ᱠᱩᱥᱴᱤᱭᱟ ᱨᱮᱭᱟᱜ ᱛᱟᱞᱟᱛᱮ ᱯᱚᱨᱫᱷᱟᱱ ᱱᱟᱸᱭᱼᱱᱥᱞᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ ᱯᱟᱫᱢᱟ, ᱜᱚᱲᱟᱭ ᱜᱟᱰᱟ, ᱢᱟᱛᱷᱟᱵᱷᱟᱸᱜᱟ, ᱠᱟᱞᱤᱜᱚᱸᱡᱽ ᱟᱨ ᱠᱩᱢᱟᱨ ᱜᱟᱰᱟ᱾ 
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱠᱩᱥᱴᱤᱭᱟ ᱦᱚᱱᱚᱛ ᱨᱮ ᱖ ᱜᱚᱴᱟᱝ ᱩᱯᱚᱡᱮᱞᱟ, ᱗ ᱜᱚᱴᱟᱝ ᱛᱷᱟᱱᱟ, ᱕ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ, ᱕᱗ ᱜᱚᱴᱟᱝ ᱳᱭᱟᱰ, ᱗᱐ ᱜᱚᱴᱟᱝ ᱢᱚᱦᱚᱞᱞᱟ, ᱗᱑ ᱜᱚᱴᱟᱝ ᱤᱭᱩᱱᱤᱭᱚᱱ ᱯᱚᱨᱤᱥᱚᱫ, ᱗᱑᱐ ᱜᱚᱴᱟᱝ ᱢᱳᱣᱠᱟ, ᱟᱨ ᱙᱗᱘ ᱜᱚᱴᱟᱝ ᱟᱛᱚ ᱢᱮᱱᱟᱜ-ᱟ᱾
ᱩᱯᱚᱡᱮᱞᱟ ᱧᱩᱛᱩᱢ,
ᱠᱩᱢᱟᱨᱠᱷᱟᱞᱤ ᱩᱯᱚᱡᱮᱞᱟ
ᱠᱩᱥᱴᱤᱭᱟ ᱥᱚᱫᱚᱨ ᱩᱯᱚᱡᱮᱞᱟ
ᱠᱷᱚᱠᱥᱟ ᱩᱯᱚᱡᱮᱞᱟ
ᱫᱳᱣᱞᱚᱫᱯᱩᱨ ᱩᱯᱚᱡᱮᱞᱟ
ᱵᱷᱮᱲᱟᱢᱟᱨᱟ ᱩᱯᱚᱡᱮᱞᱟ
ᱢᱤᱨᱯᱩᱨ ᱩᱯᱚᱡᱮᱞᱟ

ᱦᱚᱲ ᱠᱚ
ᱠᱩᱥᱴᱤᱭᱟ ᱦᱚᱱᱚᱛ ᱨᱮ ᱑᱗,᱑᱓,᱒᱒᱔ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱭᱟ᱾ ᱔᱐.᱘᱕% ᱠᱚᱲᱟ ᱟᱨ ᱔᱙.᱑᱔% ᱠᱩᱲᱤ᱾ ᱟᱨ ᱩᱱᱟᱹᱜ ᱜᱟᱱ ᱦᱚᱲ ᱠᱚ ᱛᱟᱞᱟᱨᱮ ᱙᱕.᱗᱒% ᱢᱩᱥᱞᱟᱹ, ᱔.᱒᱒% ᱦᱤᱱᱫᱩ, ᱐.᱐᱖% ᱮᱴᱟᱜ ᱫᱷᱚᱨᱚᱢ ᱠᱚᱨᱮᱱ ᱦᱚᱲ᱾
ᱫᱩᱨᱤᱵ
ᱵᱟᱝᱞᱟᱫᱮᱥ ᱨᱮᱭᱟᱜ ᱮᱴᱟᱜ ᱚᱱᱪᱚᱞ ᱞᱮᱠᱟ ᱜᱮ ᱠᱩᱥᱴᱤᱭᱟ ᱨᱮᱦᱚᱸ ᱯᱚᱨᱫᱷᱟᱱ ᱫᱚᱨᱤᱵ ᱦᱩᱲᱩ, ᱯᱟᱴ, ᱫᱟᱹᱞ, ᱥᱩᱱᱩᱢ ᱤᱛᱟᱹ, ᱟᱨᱦᱚᱸ ᱟᱭᱢᱟ ᱦᱩᱭᱩᱜ-ᱟ᱾ ᱤᱠᱷᱟᱹᱱ ᱦᱚᱱᱚᱛ ᱨᱮ ᱛᱟᱢᱟᱠ ᱟᱨ ᱯᱟᱱ ᱟᱹᱰᱤ ᱜᱮ ᱟᱵᱟᱫ ᱧᱮᱞᱚᱜ-ᱟ᱾
ᱟᱨᱦᱚᱸ ᱧᱮᱞ
ᱠᱷᱩᱞᱱᱟ ᱯᱚᱱᱚᱛ
ᱵᱟᱝᱞᱟᱫᱮᱥ ᱨᱮᱭᱟᱜ ᱦᱚᱱᱚᱛ ᱠᱚ
ᱵᱟᱨᱦᱮ ᱡᱚᱱᱚᱲ
ᱥᱟ.ᱠᱷᱭᱟ.ᱛ